Reën ry tennis in wiele by Roland Garros | Netwerk24
Reën ry tennis in wiele by Roland Garros
05 Junie 2019 15:02
Reën word vir Woensdagmiddag en -aand op Roland Garros in Parys voorspel. Foto: Getty Images
Met die Franse Ope in sy pylvak moet die organiseerders skarrel om die tenniswedstryde af te handel.
Spel is Woensdag om 16:40 weens swaar reën afgelas.
Net enkele junior wedstryde kon die oggend afgehandel word.
Die oorblywende kwarteindstryde in die mans- en vroue-enkelspel sal Donderdag beslis word, met al die halfeindstryde Vrydag.
Simona Halep, die verdedigende vrouekampioen, moet nog teen Amanda Anisimova speel en Madison Keys en Ashleigh Barty moet mekaar pak.
Novak Djokovic se teenstander is Alexander Zverev en Dominic Thiem sal teen Karen Khachanov opdraf.
Dit is die eerste keer sedert 30 Mei 2016 dat feitlik ’n hele dag se program uitreën.
Die Phillipe Chatrier-baan sal eers volgende jaar met ’n oopskuifbare dak kan spog. Die organiseerders sê kaartjiehouers sal vergoed word.
Meer oor: Franse Ope | Reën
KYK: Thiem wys sy staal in Parys
Serena se optrede wys ‘swak persoonlikheid’ – Thiem